Tervetuloa Isännän pöydässä ohjelmaan.
Olen Martti Ojares ja vieraanani tänään on rovasti Eero Kavasto.
Tervetuloa Eero. - Kiitos.
Lähdemme yleensä ihmisen nuoruudesta -
ja siitä, miten on varttunut tähän elämään.
Käytkö läpi millaisesta lähtökohdasta olet tullut -
ja millaista elämää nuoruudessa elit?
Ensinnäkin meidän isällä on ollut hotelli, ravintola.
Olen asunut oikeastaan puolet elämästäni hotellissa.
Opin siellä tietysti viinaakin käyttämään.
Loppujen lopuksi kävi sillä tavalla, -
että tuli mahdollisuus mennä Amerikkaan.
Se olikin oikeastaan Jumalan tapa vaikuttaa minut pois niistä kuvioista.
Minusta tuntuu, että niissä viinahöyryissä -
en ollenkaan päässyt sisälle hengellisiin asioihin.
Mentiin sinne Floridaan. Olin kysynyt kummoinen perhe se on -
kaverilta, joka oli vuotta aikaisemmin käynyt siellä?
Hän sanoi, että he ovat sellaisia uskovaisia.
Kun mentiin Floridaan, niin äiti alkoi lukea Raamatusta -
ennen kuin rukoiltiin ruokarukous. Ajattelin, kun olin -
juuri viinahöyryistä päässyt vapaaksi, että mikä ihmeen paikka tämä on?
Katsotaan kuinka mahtaa käydä?
Vaikka olin käynyt Kansan Raamattuseuran, Vivamon, -
Juhani Kalmalehdon rippikoululeirin, niin olin unohtanut kaikki nämä jutut -
4,5 vuoden aikana, jolloin pörräsin.
Kävi sillä tavalla, että mentiin viimeiseksi viikoksi -
-olin siellä 3 kk siellä- suurelle leirille, missä oli 2000 uskovaista.
Onnittelin itseäni, että hyvä Eero, olet ollut täällä 2,5 kuukautta, -
kohta pääset kaljalle Saloon. Minähän olen Salosta.
Oikeastaan yksi lähimmistä kaljakavereista oli Sauli Niinistö.
Istuttiin Taljan mamman kaljakuppilassa.
Sauli istui vasemmalla puolella ja minä join Auran A-nelosta, -
huurteista. Muistaakseni Sauli taisi juoda mieluummin Koffin kaljaa.
Se on sivuseikka, mitä joi. Tällaisista kuvioista -
Jumala alkoi leipomaan uskovaista ihmistä.
Se oli sinulle aika loppuun asti sellainen, -
niin kuin sanoit, että milloin pääset Saloon takaisin.
Siinä vaiheessa Jumala puuttui peliin. - Jumala puuttui.
Siellä oli Derek Prince, joka on sinunkin kanavalla.
Viehätyin häneen, koska hän puhuu Englannin englantia.
Hän yhdessä raamattutunnissa, auditoriossa, varoitti, -
että ne niiden, jotka eivät ole uskossa, on vaarallista jäädä sinne.
Se oli 2000 hengen leiri.
Kuvittelin, että kaikki 2000 pahaa hen- keä tulee tietysti minun hoidettavaksi.
Lähdin pois salista.
Ulkona yksi isoinen kysyi, että oletko ottanut jo Jeesuksen vastaan.
Halusin vain päästä eroon mutta sanoin, että -
olen rukoillut tulemaan sydämeen mutta ei ole vielä tullut.
Hän ei päästänytkään.
"Hei, jos olet kerran rukoillut, niin Jeesus on jo tullut."
Siinä tapahtui jotakin. Jumala otti minut kiinni.
Otti tällaisen, niin komeljanttarin kiinni, -
joka mielin kielin halusi vain olla heille mieliksi.
Jumala otti tosissaan, että jos ihminen rukoilee Jeesusta sydämeensä, -
niin Jeesus tulee sinne. Olin puhunut itseni pussiin. - Aivan.
Se meni niin pitkälle, että tavallaan tulit uskoon ja menit kasteelle.
Se oli tällainen karismaattispohjainen juttu, niin seuraavana päivänä -
he sanoivat: "Hyvä, olet uskossa, kyllä kai sinä tulet kasteellekin."
Olin niin unohtanut kaikki Kalmalehdon opit rippikoulusta.
Olin siellä, ja 8 jonoa oli uima-altaalle menossa -
ja minutkin kastettiin.
Sanottiin, että kun olen veden alla, niin pitäisi kuulla, -
että tämä on minun rakas poikani, johonka minä olen mielistynyt.
En siellä mitään kuullut ja jouduin siitäkin pieniin ongelmiin -
tai hämmennykseen.
Kuitenkin sitten seuraava vaihe oli Hengen kaste.
He istuttivat minut sellaiselle tuolille.
Kädet pään päälle niin kuin Raamattukin sanoo.
Sitten, "no ala puhumaan kielillä." Mietin, että mitä ihmettä tämä on -
ja loppujen lopuksi sanoin suomalaiset aakkoset ABCD.
Siitä lähti se kieli tulemaan.
Tässä sain myös Hengen kasteen, henkikasteen.
Sain koko pakettiratkaisun ja luulin, että se on nyt näin.
Lyhyessä ajassa. - Lyhyessä ajassa, tiedätkö, tuli näin.
Sitten kävi sillä tavalla, että kuitenkin lähdin lukemaan teologiaa.
6,5 vuotta uskoin tähän aikuiskasteeseen.
Arkkipiispa Martti Simojoki on vihkinyt minut papiksi Turun tuomiokirkossa.
Onneksi ei kysynyt, että miten on sinun kasteasia?
Miten uskot luterilaiseen kasteeseen?
Jos olisin sanonut, että on aikuisena kastettu ja uskon siihen,
niin eihän minusta olisi pappi tullutkaan. Jumala sulki hänen silmät.
Okei, se on eri juttu mutta kuitenkin 6,5 vuoden kuluttua, -
kun kamppailin; Joko kankean koko kirkon minun oppini kannalle -
tai olen väärässä.
Saunan lauteilla erään amerikkalaisen kummisedän kanssa -
Jumala sanoi minulle vienosti -
"Ei kaikki, mitä olet Amerikassa kokenut, ole välttämättä oikein".
Sinne meni aikuiskaste.
Kun tulit Amerikasta, niin lentoase- malla sait jonkinlaisen selvän näyn.
Kyllä. Kun tulin Seutulan lentokentälle, silloin oli Seutula vielä vuonna -69.
Kun astuin koneesta maanpinnalle, niin näin näyn.
3 päivää vanhana uskovaisena, vanhana deekiksenä.
Siinä oli Suomi, näin sen.
Suomi kylpee kirkkaassa taivaallisessa valossa.
Ihan Imatran viimeistä nipukkaa myöten.
Suomen päällä oli musta aalto. Raskas musta aalto.
Siinä oli vielä valkoinen kuohupääkin vielä.
Juuri tähän hetkeen, kun se -
Jumalan valo esti sen mustan aallon romahtamista, -
kuulin äänen, joka sanoi, "Vain uskovien ihmisten esirukoukset -
estävät tuon aallon romahtamista teidän päällenne".
Se oli niin voimakas kohtaus minulle.
51 vuotta sitten olen nähnyt sen.
Sen takia olen esimerkiksi nyt jakanut tällaisia kortteja.
"Onnellinen siunattu suomalainen."
Sen takia... tuhansia kappaleita olen jakanut näitä ja edelleen jaan, -
koska se sana, "vain uskovien esirukoukset -
estävät tuon aallon romahtamista teidän päällenne."
Nyt minun kaljakaveri on presidenttinä.
Minä paukutan ja toitotan netissä, joka paikassa missä minulla on blogeja, -
että Presidentti, Sauli... Voinko katsoa kameraan?
Kuule Sauli, sinun on luovuttava tästä Montesquieun kolmivallan opista.
Siis laillisuus, tuomarivalta ja toimeenpanovalta.
Hän hyvin säntillisesti noudattaa, -
ettei vaan astu sen oman rootellinsa ulkopuolelle.
Meillä on kokemus vuodelta -39, presidentti Kallio.
Hänhän kesken talvisotaa julisti, -
että nyt suomalaiset rukoilemaan Suomen puolesta.
Muuten me hävitään tämä touhu.
Kallio ymmärsi, että on olemassa suurempi asia. - Aamen.
Näiden kolmen asian yläpuolella on Jumala.
Siellä on Jumala ja jos näin on, niin silloin politiikka, -
kaikki opit saavat piu paut mennä, koska on hätä.
Arvojohtamiseen kuuluu sellainen. - Joo.
Sen takia tämä asia on minulle hyvin tärkeä. - Aivan.
Tässä on ollut monenlaista historiaa. Sinä opit siellä hyvin englanninkielen -
ja olit tulkkina Wurmbrandille. Kun hän oli Suomessa -
ja tapahtui silloinkin se sama, mikä monta kertaa.
Aina kun herätys on tullut, niin aina on vastavoimia.
Sinullakin on hyvä esimerkki.
No, kun etsittiin tulkkia.
Jotkut ammattitulkit ehkä eivät halun- neet sotkea itseänsä Wurmbrandiin.
Hän oli 14 vuotta kommunistien vankilassa Romaniassa.
Hän oli ehkä kontroversiaalinen persoona.
Kun hän tuli Suomeen, -
niin piispa Aimo T. Nikolainen kielsi kaikki kirkot Suomessa.
Emme päässeet yhteenkään kirkkoon.
Paitsi että hän unohti Katajanokan vankilakirkon, jossa olikin ihan -
asiantuntevaa porukkaa, koska olivat itse vankeja.
Me olimme esim. Stefanus lähetyk- sessä, nykyinen Marttyyrien ääni.
He vuokrasivat messuhallin, vanhan messuhallin.
Kuulin, että se oli ihan täynnä, 10.000 ihmistä.
Wurmbrand ja minä olemme estradilla, minä tulkkasin.
Lennettiin pikkukoneella Ouluun.
Tuomiorovasti oli kieltänyt kirkot sieltä.
Kaikkialla Suomessa oli kirkot kielletty.
Minulla tällaisen omakohtaisen kokemuksen kautta -
myöskin tuli se, että ei piispoja tarvitse pelätä.
Tänä päivänähän näistä asioista puhutaan hyvin paljon, -
Jumalasta ja onko Jumala olemassa ylimalkaan.
Evoluutioteoria osoittaa, että ei ole ja koulut käydään tässä opissa.
Tätä on aina ollut.
Kun sinä tulit Amerikasta, kävit teologisen ja tulit papiksi.
Sinä ohjauduit lähelle Poria, eli Kullaalle.
Olit siellä 32 vuotta pappina, kirkkoherrana.
Se on aika pitkä aika olla samassa paikassa.
Ymmärsin, että sinulla oli monenlaisia vaiheita, -
joista kaikista et itsekään ole ihan ylpeä. - Joo.
Nimittäin kielitaidon ja muunkin takia -
johdatuin keskieurooppalaiseen lähetysjärjestöön.
Kokouksia oli Sveitsissä ja joka paikassa Euroopassa.
Siellä kun olin, ja en ollut tavallaan silmälläpidon alaisena, -
niin minun tuli vilkuiltua kaikenmaailman touhua.
En minä mitään pahaa tehnyt siis sillä lailla.
Kuitenkin, kun teen tällaista syntiä katseellani ja muuten, -
niin kuin sanotaan Jumalan Pyhä Henki tulee murheelliseksi -
ja kun sitä kasautuu ja kasautuu, niin Pyhä Henki lähti minusta.
Sanotaan, että tällainen julkinen touhu koki kanan lennon.
Nyt täytyy sanoa siihen, että vaikka se, mitä Jumala olisi mahdollisesti -
minua varten varannut ja vaikka saatana nyt syyttäisikin minua.
"Katso millainen olet ollut, mikä Jumalan palvelija sinä muka voit olla."
Voin sanoa saatanalle, että sinulla ei ole kuule mitään sanomista minulle.
Jeesus on voittanut minun sieluni.
Saatana menettää aseet joka kerta, -
kun uskova ihminen kääntyy Jeesuksen puoleen.
Niin ja kuule, täytyy kehua kullaalaisia, hienoja ihmisiä.
Vaikka minä toikkaroin vielä Suomessakin kaikennäköisissä.
Seurakuntaelämä kärsi, koska minulla oli sitä salaista syntiäkin vielä.
Kullaalaiset ymmärsivät minua.
Tässä on yksi sellainen tapaus ihan naapurustossa, -
jossa yksi pappi on vapaamuurareissa syvällä.
Hän on ajanut koko seurakuntansa ihan sekaiseksi.
Tämä, kun sydän on kahtaalla.
Heprealaiskirje sanoo, että Jumalan Sana on niinkuin -
kaksiteräinen miekka, se halkaisee ihmisen kahtia.
Sellaiset, jotka ovat vapaamuurareissa ja salaisissa touhuissa mukana, -
heidän sydän on kahtaalle mennyt, olkoot pappeja tai pippejä.
Tämä on käsittämätöntä, miten ihminen sumentuu sillä tavalla, -
että ei ymmärrä Jumalan Sanan totuutta.
Jumala on äärimmäisen tarkka Sanastansa.
Aamen. Nämäkin miehet, joiden kanssa olen jutellut, -
sanovat, että tämä on vain tällainen itsekasvatusjärjestö, -
ei tämä tämän kummallisempi ole.
Siinä on henkivallat mukana.
Saatana käyttää hyväuskoisia miehiä, jotka luulevat, että ovat tällaisessa.
Joku suurempi patu on pyytänyt heidät aikoinaan.
Miestä hivelee sellainen, että joku pyytää heidät mukaan.
Moni liikemies lähtee karriääri- mielessä. Siellä on isoja kavereita, -
ja kun olen frendi, niin saan hyviä työpaikkoja. - Kelpuutettu sinne.
Ollaan piireissä. - Kyllä. - Mennäänkö seuraavaksi Israeliin.
Mennään vaan Israeliin, se sopii.
Miten Israel tuli sinulle erityisesti sydämelle?
Useinhan sanotaan, että uskoontulon jälkeen -
ja ihan pystymetsästä myös Israel minulle hyvin tärkeäksi.
Olen siellä käynyt monta kertaa ja vetänyt rippikoululeirejä.
Sitä kautta olen oppinut ymmärtämään Israelista, juutalaisista -
ja heidän politiikkapelistään ja valtiosta.
Jumala ei, niinkuin Vanhassa Testamentissa sanotaan, -
Hän ei katsele, ei siedä eikä kovin kauan katso tällaista.
Minun mielestä juutalaiset ajavat itseänsä koko ajan ahdinkoon.
Nyt meidänkin maassa, -
täytyy puhua sionistikristillisestä kristillisyydestä, -
joka mielestäni on aavistuksen vääristynyttä.
Minulla on kavereita, jotka ovat esimerkiksi ostaneet kirjani -
tai halunneet ostaa mutta luettuaan ovat palauttaneet ne.
Koska niissä ei kehuta tarpeeksi tai ollenkaan Israelia.
Sinulla on siinä 3 kirjaa pinossa. Käytkö lyhyesti läpi?
Jumala on johdattanut minut kirjoittamaan tällaiset kirjat.
Tämä on keskitysleirikirja vuodelta -47.
Kaksi vuotta sodan jälkeen 8 erimaalaista juutalaista -
oli edelleen Dachaun keskitysleirissä. Hyvin vähän tunnettu asia.
Saksalaisetkin, kun olen jutellut, sanovat: "Mikseivät menneet kotiinsa."
Eivät voineet, kun oli milloin mitäkin.
Nämä ovat siis faktapohjaisia.
He siirtyvät kommunistiselle kibbutsille, -
Hatikva - toivo nimiselle, Galileaan.
Tämä kirja on nyt kuuma peruna.
Olen kääntänyt tämän ykköskirjan ruotsiksi, englanniksi ja arabiaksi.
Tämä kakkoskirja on myöskin tulossa.
Minä nyt luulen, että jo Suomessa -
Israelin ystävät kielsivät omissa tilaisuuksissaan tämän kirjan -
myymisen, koska se ei ollut tarpeeksi myötäsukainen Israelille.
Sionistikristillisyys on näkynyt myöskin sillä tavalla.
Olen myöskin saanut Jumalalta sellaisia profetioita, -
että sionistikristillisyys ei kestä.
Se rakentuu... siis he ovat niin kauan Israelin ystäviä, kristittyjä, -
kun maailmassa on hyvä.
Tässä on tällainen kuva, vielä haluaisin näyttää.
Siinä on myönteiset uutiset, mitä ihmiset haluavat -
myöskin kristittyinä kuulla. Siellä on hirveät jonot.
Sitten kun puhuttaisiin vähän negatiivisia, ikäviä totuuksia, -
niin tämä kaveri saa olla yksinään. - Totuuden puhuja ei yösijaa saa.
Niin juuri. Kun puhun sionistikristillisyydestä, -
niin uskovat sanoivat, että mikä kristitty tuo Kavasto on?
"Mahtaako olla ollenkaan uskossa?"
Tällaisia väitteitä aina tulee.
Näitä tulee ja minun historiassani on kaikennäköistä.
Seiska lehti saa minusta melkein kuukauden uutiset, -
jos pahasti katsotaan.
Juuri se, että saatana saa tehdä ihan mitä hyökkäyksiä tahansa.
Saatana on niin tyhmä. Se ei voi Jumalalle yhtään mitään.
Olen sitä mieltä, että sionistikristitytkin -
ovat yksinkertaisesti niin typeriä. Saisivat raitistua uskossaan.
Nyt mennään seuraavaan asiaan.
Kun olen sinun Facebook juttuja katsonut, niin sinulla syvimpänä, -
muun keskustelun ohella, on sielujen pelastus. - On.
Ja Jumalan Sana. - Kyllä.
Käytkö sitä läpi, miten ajattelet ja mitä pitäisi tapahtua?
Ensinnäkin olemme niin laiskistuttu, niin mukavuudenhaluisia.
Typerille TV-ohjelmille nauretaan.
On paljon juontajia, jotka etsivät vaan heh heh hee kristillisyyttä -
tai oikeastaan ei kristillisyyttä ehkä ollenkaan.
Suomen kansa ei oikeastaan tarvitse mitään muuta kuin parannuspuhetta.
Syntien anteeksi uskomista Jeesuksen nimessä ja veressä.
Tämä on se minun ydinsanoma loppujen lopuksi koko touhussa.
Jumalan Sana, mitä sinäkin aikanaan olet opiskellut ja saarnannut, -
jota pappien ja saarnamiesten pitäisi noudattaa ja tehdä.
Jumala tarkkailee, mitä hänen omansa tekevät.
Meillä on synodaalikokouksia joka kuudes vuosi.
Olen tehnyt näitä kortteja ja kysyin silloiselta arkkipiispa -
Kari Mäkiseltä, että onko minulla mahdollisuus -
-oli 1000 arkkihiippakunnan pappia paikalla- jakaa tällaisia.
Kari sanoi, etten saa julkisesti sanoa näistä korteista, -
kehottaa ihmisiä ja pappeja rukoilemaan seurakunnissa.
"Saat siellä käytävillä jakaa näitä."
Mielestäni piispojen hengellinen johtajuus -
on aika kepuli nykypäivänä.
Nyt on tämä homojuttu. Kirkolliskokous on päättävin elin, -
joka pitää miehen ja naisen välistä avioliittoa edelleen voimissa.
Siellä on kuitenkin näitä vanhoja jääriä niin paljon -
etteivät nämä modernistit saa siellä ilmeisesti ylivaltaa.
He yrittävät, Laajasalo, Jolkkonen, arkkipiispa itse, -
yrittävät ajaa tätä keittiön ovesta.
Nythän on tämä Kaisamari Hintikka.
Hänhän on sanonut jopa näin, että Espoon hiippakunnassa ei ole sijaa -
niille, jotka julistavat, että homoseksuaalisuus on synti.
Olen tullut autolla aamulla Porista.
Ajattelin, kerta kaikkiaan, että pitääkö kiertää koko Espoon hiippakunta.
Ajaa jostakin metsäteitä, että pääsen Helsinkiin.
Järkyttävää. - Kirkolliskokouksessa määrävähemmistö säännöt vielä -
suojelee, mutta aika paljon se koko ajan meinaa ohentua. - Kyllä.
Yleinen mielipide, että kyllähän nämä keskustelut ovat aika vakavia asioita.
Me mennään kohti sitä, että annan sinulle vapaan sanan.
Nyt saat katsojille suoraan kertoa, -
mitä Pyhä Henki nyt sanottavaksi antaa, ole hyvä. - No joo.
Menin muutama vuosi sitten hammas- lääkäriin, ihan vaan tarkistukseen.
Hammaslääkäri sanoi, että mitä kummaa on tuolla leukaluussa -
hampaiden alla. Hän ei ryhdy toimenpiteisiin.
Mene keskussairaalaan poliklinikalle.
Otettiin kuvat sielläkin ja sanottiin, -
että minulla on syntynyt tänne hampaiden alle kysta.
En ole ikinä kuullutkaan, että kysta voi tulla sellaiseen paikkaan.
Minulta otettiin vasemmalta alhaalta hampaat pois.
Se kaivettiin kaapimella, -
sellaista kovaa karamellimaista toffeen näköistä.
Se on nyt kunnossa.
Käyttäisin tätä esimerkkinä siitä, -
kuinka me nykypäivän suomalaiset olemme itsekkäitä, omahyväisiä.
Kaikella tavalla erinomaisuutta haluavia.
Kun Jumala haluaisi sen, että meiltä kaavittaisiin -
synnin valta kokonaan pois. Eihän se ole tietysti mahdollista kokonaan.
Mutta Jeesuksen puhdistamina ihmisinä elettäisiin tätä elämää, -
joka koko ajan on muuttumassa ankeammaksi, vaikeammaksi -
ja vaarallisemmaksikin vielä.
Meidän pitäisi ikään kuin palata perusasioihin, että Jumala on Jumala.
Hän on luonut ihmisen ja on antanut Sanassaan, miten meidän pitäisi elää.
Ja miten taivaaseen pääsee.
Tämä on se, että ei sinne kepulikonstein päästä, -
tekeytymällä kristityksi.
Täytyy tulla uskoon, saada syntinsä anteeksi ja elää Jeesuksen seurassa.
Kyllä ja tähän voimme lopettaa.
Kiitän siitä, että aika monta asiaa pikaisesti käsiteltiin.
Mutta ihmiset voivat katsella kirjoja ja näitä kaikkea -
myöhemmin ja ottaa yhteyttä, jos haluavat.
Kiitän Eero tästä ja varmasti uskon, että meidän katsojat kyllä haluavat, -
että Suomen kansa kääntyisi Jumalan puoleen.
Tekisi parannusta, että tulisi myös taloudellista menestystä.
Eikä tämä koronakaan olisi esteenä mihinkään. Kiitos sinulle paljon.
Olet juuri katsonut Isännän pöydässä ohjelman.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola